Til Eurovision Song Contest 2010 oprettede tv-kanalerne Das Erste og ProSieben castingen "Unser Star für Oslo", som blev vundet af Lena Meyer-Landrut. Hendes sejr ved ESC 2010 i Oslo og hendes anden deltagelse ved ESC 2011 i Düsseldorf, gjorde at tv-kanalerne startede en ny talentkonkurrence, "Unser Star für Baku" i 2012. Roman Lob vandt showets finale den 16. februar 2012 med sangen "Standing Still", som bl.a. er komponeret af Jamie Cullum. Han fik en 8. plads ved ESC i Baku.